CELEX: 22005D0008
Language: hr
Date: 2005-02-08 00:00:00
Title: Odluka Zajedničkog odbora EGP-a br. 8/2005 od 8. veljače 2005. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

11/Sv. 99
            
            
               HR
            
            
               Službeni list Europske unije
            
            
               52
            
         22005D0008
   
               L 161/17
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 8/2005
   od 8. veljače 2005.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog II. Sporazumu je izmijenjen Sporazumom o sudjelovanju Češke Republike, Republike Estonije, Republike Cipra, Republike Mađarske, Republike Latvije, Republike Litve, Republike Malte, Republike Poljske, Republike Slovenije i Slovačke Republike u Europskom gospodarskom prostoru, koji je potpisan 14. listopada 2003. u Luxembourgu (1).
            
         
               (2)
            
            
               Uredba (EZ) br. 2003/2003 Europskog parlamenta i Vijeća od 13. listopada 2003. o gnojivima (2) treba se unijeti u Sporazum.
            
         
               (3)
            
            
               Uredbom (EZ) br. 2003/2003 stavljaju se izvan snage Direktiva Vijeća 76/116/EEZ (3), Direktiva Komisije 77/535/EEZ (4), Direktiva Vijeća 80/876/EEZ (5) i Direktiva Komisije 87/94/EEZ (6).
            
         
               (4)
            
            
               Ostali akti Zajednice navedeni u poglavlju XVI. (Gnojiva) Priloga II. Sporazumu (Direktiva Vijeća 89/284/EEZ, Direktiva Komisije 89/519/EEZ i Direktiva Vijeća 89/530/EEZ) izgubili su svrhu.
            
         
               (5)
            
            
               Kao posljedica toga, cijelo poglavlje XVI. (Gnojiva) Priloga II. Sporazumu zamjenjuje se upućivanjem na Uredbu (EZ) br. 2003/2003,
            
         ODLUČIO JE:
   Članak 1.
   Tekst poglavlja XVI. (Gnojiva) Priloga II. Sporazumu zamjenjuje se riječima:
   
               „1.
            
            
               
                  32003 R 2003: Uredba (EZ) br. 2003/2003 Europskog parlamenta i Vijeća od 13. listopada 2003. o gnojivima (SL L 304, 21.11.2003., str. 1.).
            
         Odredbe Direktive tumače se, za potrebe ovog Sporazuma, uz sljedeće prilagodbe:
   
               (a)
            
            
               države EFTA-e slobodne su ograničiti pristup svom tržištu u skladu sa zahtjevima svojih propisa koji postoje na dan stupanja na snagu ovog Sporazuma vezano uz kadmij u gnojivima. Ugovorne stranke zajednički preispituju situaciju u 2009. godini;
            
         
               (b)
            
            
               u Prilogu I., A.2, tekstu u zagradama broja 1., stupac 6., treći stavak dodaje se sljedeće:
               „Island, Lihtenštajn, Norveška”;
            
         
               (c)
            
            
               u Prilogu I., B.1.1., B.2.1. i B.4. tekstu u zagradama nakon (6b) u stupcu 5. točki 3. prvoj alineji drugoga stavka dodaje se sljedeće:
               ‚Island, Lihtenštajn, Norveška’.”
         Članak 2.
   Tekstovi Uredbe (EZ) br. 2003/2003 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 9. veljače 2005., pod uvjetom da su sve obavijesti predviđene člankom 103. stavkom 1. Sporazuma dostavljene Zajedničkom odboru EGP-a (7).
   Članak 4.
   Ova se Odluka objavljuje u odjeljku za EGP i u Dodatku o EGP-u Službenom listu Europske unije.
   
      Sastavljeno u Bruxellesu 8. veljače 2005.
      
         
            Za Zajednički odbor EGP-a
         
         
            Predsjednik
         
         Richard WRIGHT
      
   
   
      (1)  SL L 130, 29.4.2004., str. 3.
   
      (2)  SL L 304, 21.11.2003., str. 1.
   
      (3)  SL L 24, 30.1.1976., str. 21.
   
      (4)  SL L 213, 22.8.1977., str. 1.
   
      (5)  SL L 250, 23.9.1980., str. 7.
   
      (6)  SL L 63, 9.3.1988., str. 16.
   
      (7)  Ustavni zahtjevi nisu navedeni.